作者:無名氏
標題:謝金吾詐拆清風府・竹枝歌
內容:你道他久在天朝不負初，你道我妄指他做番臣無證處，可怎生搜出那紙文書？反叛的是王樞密，細作是謝金吾。這兩個無徒，今日裡合天誅。(殿頭官雲)奉聖人的命，長國姑以下，都向闕跪者，聽我下斷。(詞雲)此樁事久屈無伸，到今日才得明分。謝金吾假傳聖語，背地裡嫉妒元勳。清風樓三朝敕建，拆毀做一片灰塵。更無端行兇逞勢，跌損了佘太夫人。倚恃著東廳樞密，他本是叛國奸臣。通反書一時敗露，枉十年金紫榮身。上木驢凌遲碎剮，顯見的王法無親。楊六郎合門忠孝，焦光贊俠氣超群。皆是我天朝名將，加服色並賜麒麟。長國姑除邪去害，保忠良重鎮關津。也論功增封食邑，共皇家萬古長春。(眾謝恩科)(正旦唱)。